recursal/SuperWikiNEXT-32B huggingface dataset:
Issaku mõisa peahoone (juuni 2019)
**Issaku mõis** (saksa keeles *Issako*) oli Kurista mõisa kõrvalmõis Võnnu kihelkonnas Tartumaal.

Mõisa peahoone ehitati 19. sajandi II poolel. Peahoone on erandlikult esinduslik; enamasti kõrvalmõisate peahooned olid märksa tagasihoidlikumad kui peamõisate peahooned. Issaku mõisa peahoone on tellistest ehitatud ja põhiosas ühekorruseline. Hoone fassaad on keskosas eenduv ja kahekorruseline. Hoonesse pääseb sisse veranda kaudu.

Mõis on tänapäeval eraomanduses.

Viited
------

1. 1 2 3  Issaku mõis Eesti mõisaportaalis (vaadatud 24.02.2016)

Kirjandus
---------

* Praust, Valdo. *Tartumaa mõisad*. Tallinn: Tänapäev, 2008. Lk 100-1.

Välislingid
-----------

* Issaku mõis Eesti mõisaportaalis
* Issaku mõis Rahvusarhiivi Eesti ala mõisate registris

Võnnu kirik
Võnnu kihelkond

**Kirik**: Võnnu  

**Mõisad**: Ahja mõis | Issaku mõis | Kaagvere mõis | Kiidjärve mõis | Kriimani mõis | Kurista mõis | Kõnnu mõis | Leevi mõis | Lootvina mõis | Mäksa mõis | Poka mõis | Rasina mõis | Sarakuste mõis | Tammepee mõis | Uue-Kastre mõis | Vana-Kastre mõis | Vastse-Kuuste mõis
|  |
| --- |
|  **Poks** |
| Riik |  | Rumeenia |
|  |
| Hõbe | 1956 | Poolraskekaal |
| Veerand-finaal | 1960 | Poolraskekaal |
| 1. ring | 1964 | Poolraskekaal |
|  |
| Kuld | 1957 | Poolraskekaal |
| Hõbe | 1959 | Poolraskekaal |
| Hõbe | 1961 | Poolraskekaal |

**Gheorghe Negrea** (21. aprill 1934; Sibiu – 2001; Bukarest) oli Rumeenia poksija. Ta oli kokku seitsmekordne Rumeenia meister aastatel 1955–1961.

Negrea sai poolraskekaalus (kuni 81 kg) 1956. aasta Melbourne'i olümpiamängude poksivõistlustel hõbemedali, kaotades finaalis kuldmedali- ja olümpiavõitjale James Boydile (USA). Ta osales poolraskekaalus (kuni 81 kg) 1960. aasta Rooma olümpiamängude poksivõistlustel, kuid kaotas veerandfinaalis hilisemale pronksmedalivõitjale Anthony Madiganile (Austraalia) ja jäi edasisest medaliheitlusest välja ning 1964. aasta Tōkyō olümpiamängude poksivõistlustel, kuid kaotas 1. ringis hilisemale pronksmedalivõitjale Aleksei Kisseljovile (NSV Liit) ja jäi edasisest medaliheitlusest välja.

Negrea võitis poolraskekaalus (kuni 81 kg) 12. Euroopa meistrivõistlustel (Praha, 1957) kuldmedali ja tuli Euroopa meistriks. Ta sai poolraskekaalus (kuni 81 kg) hõbemedali 13. Euroopa meistrivõistlustel (Luzern, 1959), kaotades finaalis kuldmedalivõitjale ja Euroopa meistrile Zbigniew Pietrzykowskile (Poola) ning 14. Euroopa meistrivõistlustel (Belgrad, 1961), kaotades finaalis kuldmedalivõitjale ja Euroopa meistrile Giulio Saraudile (Itaalia).

Viited
------

1. ↑  16. suveolümpiamängude poksivõistlus. Melbourne 1956. Tulemused inglise keeles
2. ↑  17. suveolümpiamängude poksivõistlus. Rooma 1960. Tulemused inglise keeles
3. ↑  18. suveolümpiamängude poksivõistlus. Tōkyō 1964. Tulemused inglise keeles
4. ↑  12. Euroopa meistrivõistlused poksis. Praha 1957. Tulemused inglise keeles
5. ↑  13. Euroopa meistrivõistlused poksis. Luzern 1959. Tulemused inglise keeles
6. ↑  14. Euroopa meistrivõistlused poksis. Belgrad 1961. Tulemused inglise keeles

Välislingid
-----------

* Gheorghe Negrea veebisaidil Olympedia Muuda Vikiandmetes
| Jack Russelli terjer |
| --- |
|  |
| FCI standard nr 345 |
| Rühm | **3**: terjerid |
|
| Alarühm | **2**: madalajalgsed terjerid |
| Standard nr | **345**   05.12.2012 (en et) |
| Päritolumaa |  Inglismaa |
|
|
|
|
|
|
| Töökatsed | vabatahtlik |
|
| Tunnused |
|
|
|
| Kattekarv | 
* siledakarvaline,
* murtud karvaga,
* karmikarvaline.
 |
|
|
|
|
| Koer (*Canis lupus familiaris*) |

**Jack Russelli terjer** (JRT) on väiksekasvuline koeratõug, keda kasutati Inglismaal rebasejahil. Ta on väikest kasvu ja põhivärvuselt valge koer. Karvatüübilt on terjer kas sile, poolkarm või täiskarm. 

Jack Russelli terjerid on hüperaktiivsed, väga energilised ja targad ning vajavad pidevat tähelepanu. Sobivad perre, kus on lapsed.

Iseloom
-------

Iseloomult on JRT vilgas ja energiline. Ta peab olema enesekindel, avatud või veidi umbusklik ning talle on lubatud terjerlik temperament. Argus ja agressiivsus on halvad iseloomuvead. JRT peab olema töötades visa, koostööaldis, väsimatu ja isemõtlev. Tõul on tugev jahiinstinkt. 

Oma energilisuse tõttu ei sobi koer igasse perre. Probleeme võib tekitada koera tohutu liikumisvajadus ja aktiivsus. Kui need jäävad rahuldamata, võib koer hakata kodu lõhkuma ja käsklusi eirama. See tõug sobib hästi näiteks *agility*, sõnakuulelikkuse ja kuulekuskoolituse harrastamiseks. Oma väikesest kasvust hoolimata ei ole ta padjakoer.

Tõustandard
-----------

Tõustandardi järgi on Jack Russelli terjerid valge karvaga, mille laigud ei moodusta karvastikust vähem kui 51%. Lubatud on kas pruunid, mustad või *tricolour*-märgistused. Pruunil värvusel on väga erinevaid toone tumepruunist pähklini. Mustvalged koerad on haruldased. 

Põhiliselt asub tumedam värv peapiirkonnas ja sabajuurel, kuid laike võib olla ka kehal. Väikesed täpid on lubatud, kui need ei muuda koera värvust määrdunuks. Lubatud on ka täiesti valged koerad, kui nina ja laugude pigment on must.

Viited
------

1. ↑  "Jack Russell Terrier" (PDF) (inglise). FCI. Vaadatud 20.09.2017.
2. ↑  "Jack Russelli terjer" (PDF). Eesti Kennelliit. Vaadatud 20.09.2017.
3. 1 2  Eesti Jack Russellite Tõuühing. "Tõustandard". *Eesti Jack Russellite Tõuühingu koduleht*. Vaadatud 24.07.2020.
**Ilmar Johannes Kurg** (26. mai 1922 Kallavere – 28. juuni 2003) oli soomepoiss ja eesti baptisti vaimulik.

Pärast Kallavere algkooli lõpetamist õppis ta Keila Põllutöökoolis.

Teisest maailmasõjast võttis ta osa 19. septembrist 1943 Soome armees, ta oli rindel Rajajoel JR 47 koosseisus, seejärel oli väljaõppel Jalkalas ja Taavettis allohvitserikoolis. Seejärel oli ta tõrjelahinguis Viiburi lahel ja Vuoksel. Eestisse naasis ta 19. augustil 1944, ta võitles Tartu rindel, saades Pupastvere lahingus haavata.

Palmipuudepüha laupäeval 1947 Tallinna Allika koguduses otsustas ta anda oma elu Jumalale. Ta osales algul Allika, hiljem Oleviste koguduse töös.

Aastal 1958 määrati ta Mustvee Baptistikoguduse pastoriks. Aastatel 1970–1975 teenis ta Rakvere Karmeli kogudust. Aastatel 1976–1989 oli ta Pärnu Immaanueli koguduse pastor.

Ilmar Kurg suri 28. juunil 2003 halvatuse tagajärjel, ta sängitati mulda 4. juulil 2003 Jõelähtme kiriku kalmistule esivanemate matmispaika abikaasa kõrvale.

Isiklikku
---------

Ilmar Kurg oli abielus, tal on kaks tütart ja üks poeg; poeg Ingmar on baptisti vaimulik, teoloog ja kirjastaja.

Välislingid
-----------

* Ilmar Kurg: olen selles eas, kus elu annab oma küpseid vilju
* In Memoriam: ILMAR-JOHANNES KURG Kuulutaja, juuli 2003
Metsaistutaja istutustoruga
**Istutustoru** on puude istutamiseks kasutatav tööriist. Istutustoru on kõige tõhusam abivahend taimeistikute käsitsi istutamisel, sest võimaldab istutajal töötada seistes ning hoida ergonoomiliselt korrektset kehaasendit. Õige kasutus tagab mugava ja kiire töötulemuse.

Istutustoru koosneb käepidemest, torust, pedaalist, vedrust, sulgurteravikust. Tööriista toodetakse mitmes suuruses: väikeste istikute istutamiseks väiksema, suuremate jaoks suurema läbimõõduga toruga. Samuti on tööriista eri pikkuses.

Ajalugu
-------

Istutustoru leiutas Soomes 1970. aastatel Tapio Saarenketo. Ta nimetas tööriista *pottiputki'*ks, mis tähendab soome keeles potitoru. Leiutis kogus peagi populaarsust ja on tänapäeval laialdaselt kasutusel.

Istutustoru kasutamine
----------------------

Õiged töövõtted:

1. Suru istutustoru maasse sobiva sügavuseni.
2. Pane taim torusse.
3. Ava jalaga vajutades istutustoru teravik.
4. Tõsta toru spiraalselt keerates maast üles nii, et muld ei jääks toru teraviku külge.
5. Tihenda muld taime ümber.
6. Sule toru teravik ja võta vaba käega uus taim, samal ajal vali uus istutuskoht.
7. Jälgi, et taim jääks istutamisel paar sentimeetrit mullapinnast sügavamale, et vältida turbamätta läbikuivamist.

Viited
------

1. ↑  "Istutustoruteemaline veebileht Pottiputki.com". Originaali arhiivikoopia seisuga 20. märts 2018. Vaadatud 30. mail 2018.
2. ↑  Nõuandeid metsauuenduseks. RMK veebileht
Jack Rodwell (2013)
**Jack Christian Rodwell** (sündinud 11. märtsil 1991 Southportis) on Inglismaa jalgpallur, kes mängib keskkaitsja või kaitsva poolkaitsjana Austraalia kõrgliiga klubis Western Sydney Wanderers.

1998. aastal liitus ta Evertoni noorteakadeemiaga. Klubi põhimeeskonnas debüteeris ta 20. detsembril 2007 UEFA karika alagrupiturniiril Hollandi klubi Alkmaari AZi vastu, saades 16 aasta ja 284 päeva vanuselt Evertoni kõige nooremaks mängijaks Euroopa klubisarjas. Inglismaa kõrgliigas tegi Rodwell debüüdi 9. märtsil 2008 mängus Sunderlandi vastu. Alates hooajast 2008–09 hakkas ta Evertoni põhimeeskonnas oluliselt enam mänguaega saama. Esimese värava lõi ta Evertoni meeskonnas 15. veebruaril 2009 Inglismaa karikavõistluste mängus Aston Villa vastu. Inglismaa kõrgliigas lõi ta esimese värava 20. veebruaril 2010 mängus Manchester Unitedi vastu.

2012. aasta augustis siirdus ta Manchester Citysse, kellega sõlmis viieaastase lepingu. 19. mail 2013 lõi ta Inglismaa kõrgliiga hooaja viimases mängus kaks väravat Norwich City vastu. Hooajal 2013–14 tuli ta Manchester Cityga Inglismaa meistriks, kuid Rodwell sai sel hooajal liigas väljakule vaid viies mängus.

2014. aasta augustis sõlmis ta viieaastase lepingu Inglismaa kõrgliiga klubiga Sunderland. Hooaeg 2014–15 oli Rodwelli kõige resultatiivseim Inglismaa kõrgliigas, kui ta lõi kolm väravat: 24. augustil Manchester Unitedi vastu, 1. jaanuaril Manchester City vastu ja 3. märtsil Hull City vastu. 25. augustil 2015 lõi ta liigakarika teises ringis kaks väravat Exeter City vastu. Tema viimaseks väravaks Inglismaa kõrgliigas jäi 15. mail 2016 hooaja viimases mängus löödud värava Watfordi vastu.

2018. aasta augustis sõlmis ta üheaastase lepingu Inglismaa esiliiga klubiga Blackburn Rovers.

2020. aasta jaanuaris sõlmis ta lepingu Inglismaa kõrgliiga klubiga Sheffield United, kuid ta pääses klubi põhimeeskonnas väljakule vaid kahes mängus.

2021. aasta novembris sõlmis ta üheaastase lepingu Western Sydney Wanderersiga.

Aastatel 2006–2012 mängis Rodwell Inglismaa noortekoondistes. 2009. aastal saavutas ta Inglismaa kuni 21-aastaste koondisega Euroopa omavanuste meistrivõistlustel teise koha. Inglismaa jalgpallikoondises mängis ta aastatel 2011–2013 kokku kolm korda.

Viited
------

1. ↑  "Jack Rodwell joins Manchester City from Everton for £12m". bbc.com. 12.8.2012. Vaadatud 9.4.2022
2. ↑  "Jack Rodwell: Blackburn Rovers sign ex-Everton, Man City and Sunderland midfielder". bbc.com. 23.8.2018. Vaadatud 9.4.2022
3. ↑  "Rodwell signs for Wanderers". wswanderersfc.com.au. 18.11.2021. Vaadatud 9.4.2022

Välislingid
-----------

 Jack Rodwell – pildid, videod ja helifailid Wikimedia Commonsis
|  |  |
| --- | --- |
|  |  *See artikkel räägib väliseestlasest ja EÜS-i auvilistlasest; TRÜ kriminaalõiguse ja -protsessi kateedri professori (1912–1995) kohta vaata artiklit Ilmar Rebane.* |

---

**Ilmar Rebane** (28. jaanuar 1907 Tartu – 4. veebruar 2001 Quakertown, Pennsylvania, USA) oli eesti jurist ja väliseesti ühiskonnategelane.

Lõpetas 1925. aastal Hugo Treffneri Gümnaasiumi. Õppis 1925–1932 Tartu Ülikooli õigusteaduskonnas.

1933–1937 oli kohtuameti kandidaat Tartu ringkonnakohtu juures, 1937–1940 Tartu 2. jaoskonna abiprokurör.

1944. aastal põgenes Saksamaale, oli Oldenburgi põgenikelaagri eesti gümnaasiumi õpetaja. 1948. aastal läks Rootsi ja 1956 sealt edasi Ameerika Ühendriikidesse, kus töötas tehnilise joonestajana.

1927. aasta kevadsemestril astus Eesti Üliõpilaste Seltsi. 1961–1965 oli ta EÜSi vanematekogu esimees. 1980 valiti ta EÜSi auvilistlaseks.

Tema poeg on ajaloolane Peep Peeter Rebane. Tema vend Heino Rebane oli ajakirjanik.

Viited
------

1. 1 2 3 4  Auvilistlased EÜS
**Istik Eesti Mulda** on heategevuslik istutustalgute projekt, mis on loodud Eesti Metsameister OÜ poolt 2017. aastal.

Projekti missiooniks on kasvatada maaomanike teadmisi jätkusuutlikust metsamajandamisest.

Projekt 2017
------------

Istik Eesti Mulda pilootprojekt leidis aset Tartu vallas, Lähtel. Istutustalgud toimusid 30. septembril 2017. Kõik varustati koha peal istutamiseks vajalike tööriistadega, jagati teadmisi jätkusuutliku metsamajandamise osas. Lastele pakkus rõõmu Tartu Mänguasjamuuseum. Projekti raames istutati valmivale suusarajale 2500 kuusetaime.

Istutustalgud Lähtel, Tartu vallas.Istik Eesti Mulda 2017

Projekt 2018
------------

Teine projekt tehti Nõo valla heaks. Üritus toimus 13. mail, emadepäeval, Laguja külas. Talgute raames taasmetsastati endine jäätmekogumisala, mis oli suletud alates 2000. aastast. Lisaks istutamisele olid avatud infopunktid, kus jagati teadmisi jätkusuutlikust metsamajandamisest. Tartu Mänguasjamuuseum oli jälle eestvedaja laste tegevuste organiseerimisel. Kokku istutati ligi 10 000 kuuse- ja männitaime.

Istutustalgud Laguja külas, Nõo vallas.Istik Eesti Mulda 2018

Eesmärk
-------

Eesti Metsameister OÜ eesmärgiks on saada riigi suurimaks era-taimekasvatajaks. Istik Eesti Mulda projekti missiooniks on kasvatada maaomanike teadmisi jätkusuutliku metsamajandamise osas ja teadvustada, kui tähtis on kodumaiste metsataimede olulisus Eesti metsade säilimisel.

Välislingid
-----------

* Istik Eesti Mulda 2017 video
* Istik Eesti Mulda 2018 video
* Istik Eesti Mulda Facebookis
* Kajastus veebilehel Goodnews
* Kajastus Delfi Ärilehes
* Kajastus Eesti Metsameister OÜ veebilehel
**Mõisamaa hiis** on muistne hiiemägi Mõisamaa külas Märjamaa vallas Rapla maakonnas.

Hiis on kantud kultuurimälestiste riiklikusse registrisse numbriga 12091.

Mõisamaa hiie ohvrikivi ehk rahakivi. Kultuurimälestis nr 12092

Ülesehitus
----------

Ligipääs hiiele on mõõda põlluteed Lipa-Mõisamaa teelt. Põlluteelt pääseb nõlvale, kus leidub kaks kultuurse tähtsusega kivi: orja istumise kivi ning orja sõrmejälgede kivi.

Nõlva järsult põhjapoolselt küljelt pääseb nõlvade ja metsaga piiratud hiieauku, kus asub suur lagendik. 

Lagendiku põhjaserval pääseb mõõda võsastunud rada hiiemäele, kus asub muistne ohvri- ehk rahakivi. Kivi kõrval seisab roostetanud silt, mis teatab ohvrikivi kultuurimälestise staatusest. 

Hiiemägi ja ümberolev ala on viimaste aastakümnete jooksul kinnikasvanud tihedaks metsaks.

Kultuuriline tähtsus
--------------------

Mõisamaa hiis on ainukesena säilinud piirkonnas varem asunud kolmest hiiest. Hiis on ümberolevate külade elanike jaoks oluline paik, kus käiakse vahel jalutamas. 

Hiieaugu idapoolsel järsakul põletati pärimuse järgi vanasti surnuid.

Rahvapärimuse järgi ristiti hiiemäel kohalikku rahvast katoliiklike misjonäride poolt. Väidetakse ka, et seal olevat kunagi asunud kirik, kuid selle usutavus on vaieldav.

Ohvrikivis on tehislikud lohud, mis tõestavad selle kasutust ohverdamiseks. Lohkudesse kogunenud vett kasutati vanasti huulte niisutamiseks, kuna seda peeti ravivaks. Praegugi jäetakse inimeste poolt kivile vahel toitu või münte.

Hiie kohta on väga vähe säilinuid kirjalike allikaid ning selle olemasolu ning olulisus on antud edasi suuliselt põlvkonnalt põlvkonnale. Üks väheseid allikaid hiie kohta on koduloolase Meinhard Uustalu kirjutatud artikkel "Mõisamaa hiiemägi" (1975. aasta Eesti Looduse ajakirjas nr 7; artikkel on kättesaadav digitaalarhiivis DIGAR).

Rahvapärimuslikud muistendid
----------------------------

Väheste kirjalike allikate ning pika suulise pärimuse tõttu on kujunenud Mõisamaa hiie ümber muistendeid. 

Üks lugu räägib sellest, kuidas oli kord üks nõid, kes juhtis ohvrikivi juures toimunuid tseremooniaid. Nõid olevat iga õhtu külarahva poolt kivile toodud andamid endale koju võtnud ja saanud sel viisil rikkalikult toitu ja varandusi. Millagi märkas rahvas nõia vargust ning ajas ta külast välja.

Räägitakse ka seda, et ohvrikivi all olevat peidus kuld, mille kättesaamist takistab punane pull. Sellest loost tuleneb ohvrikivi teine nimetus rahakivi. Teine variant sellest loost on, et kivi ümbruses on peidus 7 koormat Rootsi kulda. Kulda pole ohvrikivi juurest leitud, kuid sealt on väljakaevatud Rootsi-aegseid hõbemünte.

Viited
------

1. ↑
2. 1 2 3 4
3. ↑
4. ↑

Välislingid
-----------

* Meinhard Uustalu artikkel ajakirjas Eesti Loodus
* Mõisamaa hiiemägi kultuurimälestiste riiklikus registris
* Mõisamaa hiie ohvrikivi kultuurimälestiste riiklikus registris
Phil Foden 2017. aastal Manchester City särgis
**Philip Walter Foden** (sündinud 28. mail 2000 Stockportis) on Inglismaa jalgpallur, kes mängib poolkaitsjana Premier League'i klubis Manchester City ja Inglismaa jalgpallikoondises.

Ta liitus Manchester City noorteakadeemiaga 2009. aastal. Debüüdi klubi põhimeeskonnas tegi ta 21. novembril 2017 UEFA Meistrite Liiga alagrupimängus Feyenoordi vastu. Sama aasta 6. detsembril, kui kohtuti Donetski Šahtariga, sai ta kõige nooremaks Inglismaa jalgpalluriks, kes on kuulunud Meistrite Liiga mängus algrivistusse.

Inglismaa kõrgliigas debüteeris ta 16. detsembril 2017 mängus Tottenham Hotspuri vastu. Hooajal 2017–18 sai Foden kõige nooremaks mängijaks, kes on pälvinud Premier League'i võidumedali. Manchester City meeskonnas lõi ta esimese värava 25. septembril 2018 liigakarika mängus Oxford Unitedi vastu. Premier League'is lõi ta esimese värava 20. aprillil 2019 1:0 võidumängus Tottenham Hotspuri üle. Ta sai sellega Manchester City kolmandaks noorimaks mängijaks, kes on Premier League'is skoorinud. Samal hooajal tuli ta Manchester Cityga teist hooaega järjest Inglismaa meistriks.

Hooajal 2020–21 pälvis Foden Premier League'i hooaja parima noormängija auhinna.

2017. aastal tuli Foden Inglismaa kuni 17-aastaste koondisega noorte maailmameistriks. Ta lõi turniiril kolm väravat, neist kaks finaalis Hispaania vastu ja valiti turniiri parimaks mängijaks. Inglismaa jalgpallikoondises debüteeris ta 5. septembril 2020 UEFA Rahvuste Liiga mängus Islandi vastu. Koondisekarjääri kaks esimest väravat lõi ta sama aasta 18. novembril, kui kohtuti taas Islandiga. Foden kuulub Inglismaa koondisse 2020. aasta Euroopa meistrivõistlustel.

Saavutused
----------

Manchester City
* Premier League: 2017–18, 2018–19, 2020–21
* EFL Cup: 2017–18, 2018–19, 2020–21
* FA Community Shield: 2018, 2019
* UEFA Meistrite Liiga: Teine koht 2020–21

Viited
------

1. ↑  "Manchester City 1–0 Tottenham: Phil Foden goal sends City top". BBC Sport. 20.4.2019. Vaadatud 24.5.2019

Välislingid
-----------

 Phil Foden – pildid, videod ja helifailid Wikimedia Commonsis
* Profiil Manchester City F.C. kodulehel

*Kaldkiri*

| * v
* r
Manchester City FC mängijad  –  Premier League |
| --- |
| 

* 2 Walker
* 3 Dias
* 4 Phillips
* 5 Stones
* 6 Aké
* 8 Gündoğan
* 9 Haaland
* 10 Grealish
* 14 Laporte
* 16 Rodri
* 17 De Bruyne
* 18 Ortega
* 19 Álvarez
* 20 Silva
* 21 Gómez
* 25 Akanji
* 26 Mahrez
* 31 Ederson
* 32 Perrone
* 33 Carson
* 47 Foden
* 80 Palmer
* 82 Lewis
* Treener: Guardiola

 |

| * v
* r
Inglismaa koondis  –  UEFA Euro 2020 |
| --- |
| 

* 1 Pickford
* 2 Walker
* 3 Shaw
* 4 Rice
* 5 Stones
* 6 Maguire
* 7 Grealish
* 8 J. Henderson
* 9 Kane (c)
* 10 Sterling
* 11 Rashford
* 12 Trippier
* 13 D. Henderson
* 14 Phillips
* 15 Mings
* 16 Coady
* 17 Sancho
* 18 Calvert-Lewin
* 19 Mount
* 20 Foden
* 21 Chilwell
* 22 White
* 23 Johnstone
* 24 James
* 25 Saka
* 26 Bellingham
* Treener: Southgate

 | Inglismaa |
|  |
| --- |
|  |
| Medalikohad |
| Maailmameistrivõistlused |
| **Pronks** | 2015 |  |

**Jack Robert Eichel** (sündinud 28. oktoobril 1996 North Chelmsfordis, Massachusettsis) on USA jäähokimängija, kes mängib keskründajana NHL-i klubis Vegas Golden Knights.

Ta alustas jäähoki mängimist United States Hockey League'is. Hooajal 2014–15 mängis ta Bostoni Ülikooli meeskonnas. Samal hooajal pälvis ta parimale ülikooli mängijale antava Hobey Baker Award'i. Ta oli ajaloo teine uustulnuk, kes selle auhinna pälvis.

2015. aastal valis Buffalo Sabres ta NHL-i *draft* '​is teise valikuna. Sabresi meeskonnas mängis ta aastatel 2015–2021 kuus hooaega. Debüüthooajal sai ta kirja 24+32 ning valiti uustulnukate sümboolsesse koosseisu (*NHL All-Rookie Team*). Tema kõige resultatiivseim hooaeg oli 2018–19 (28+54), kõige enam väravaid lõi ta hooajal 2019–20 (36 väravat). 2018. 2019. ja 2020. aastal osales ta NHL-i tähtede mängul. Aastatel 2018–2021 oli ta Sabresi kapten.

2021. aasta novembris kaubeldi ta Eichel Sabresist Vegas Golden Knightsi.

2015. aasta maailmameistrivõistlustel võitis ta USA jäähokikoondisega pronksmedali.

Viited
------

1. ↑  "Vegas Golden Knights Acquire Forward Jack Eichel from the Buffalo Sabres". NHL.com. 4.11.2021. Vaadatud 7.4.2022

Välislingid
-----------

 Jack Eichel – pildid, videod ja helifailid Wikimedia Commonsis
* Jack Eichel NHL.com lehel
* Jack Eichel hockeydb.com lehel

| * v
* r
Vegas Golden Knights |
| --- |
| 
**Väravavahid**: Laurent Brossoit **·** Adin Hill **·** Robin Lehner **·** Jonathan Quick **·** Logan Thompson |
| 
**Kaitsjad**: Nicolas Hague **·** Ben Hutton **·** Alec Martinez **·** Brayden McNabb **·** Daniil Miromanov **·** Alex Pietrangelo **·** Shea Theodore **·** Zach Whitecloud |
| 
**Ründajad**: Michael Amadio **·** Ivan Barbašov **·** Teodors Bļugers **·** William Carrier **·** Paul Cotter **·** Pavel Dorofejev **·** Jack Eichel **·** Brett Howden **·** William Karlsson **·** Phil Kessel **·** Keegan Kolesar **·** Jonathan Marchessault **·** Nolan Patrick **·** Nicolas Roy **·** Reilly Smith **·** Chandler Stephenson **·** Mark Stone (*C*) |
**Phanthog** (hiina 潘多 (*Pan Duo*); 1939 Nyingchi – 31. märts 2014 Wuxi, Jiangsu) oli tiibeti rahvusest Hiina naismägironija.

Ta tõusis Junko Tabei järel teise naisena Džomolungmale.

Ta valiti viiel korral alates 1970. aastate keskpaigast Ülehiinalise Rahvaesindajate Kogu liikmeks.

Mägironimine
------------

### Muztagata (7509 m)

 Muztagata tipu vallutas esimese naisena Phanthog 1959. aastal. Nii kõrgel mäetipul polnud naisalpinist varem veel viibinud. Pool sajandit hiljem käisid tipus Eesti naised Tiina Tamm (2009) ja Anu Nõulik (2011).
1959. aastal tõusis ta Xinjiangi territooriumile jääva Pamiiris asuva Muztagata (7509 m) tippu. See oli naisalpinistide uus kõrgusrekord maailmas, senine oli prantsuse naisalpinistide käes.

### Džomolungma (8848 m)

27. mail 1975 tõusis ta teise naisena Džomolungmale (8848 m). Kui 11 päeva varem jõudis jaapanlanna Junko Tabei tippu standardset marsruuti mööda (mäe lõunaküljest, nn Hillary–Tenzingi marsruut), siis Phanthog tegi seda esimese naisena mäe põhjaküljelt (Tiibeti poolt).

Viited
------

1. 1 2  Pan Duo: China's first woman on top of world. web.archive.org

Välislingid
-----------

* Phanthog. Foto
**Mõisapark** on mõisa härrastemaja juures asuv park. 

Kui mõisate esiküljel asusid sageli mitmed tähtsamad majandushooned (näiteks ait ja tall-tõllakuur), siis mõisapark jäi sageli mõisa peahoone tagumisele küljele ning seal puudusid majandushooned. Ehitistest võis pargis olla aia- ja pargipaviljone ning lehtlaid, tiikide juures ka näiteks sildu.

Eestis olid 18. sajandil mõisates levinud Prantsuse stiilis pargid. 19. sajandil olid Eestis rohkem levinud Inglise stiilis pargid.

* Arkna mõisa parkArkna mõisa park
* Harmi mõisa parkHarmi mõisa park
* Illuka mõisa parkIlluka mõisa park
* Luke mõisa parkLuke mõisa park
* Mäetaguse mõisa parkMäetaguse mõisa park
* Mõdriku mõisa parkMõdriku mõisa park
* Rabivere mõisa parkRabivere mõisa park
* Sänna mõisa parkSänna mõisa park
* Väimela mõisa parkVäimela mõisa park
* Tammeallee Koluvere mõisa pargisTammeallee Koluvere mõisa pargis
* Aedniku tööriistakuur Sangaste mõisa pargisAedniku tööriistakuur Sangaste mõisa pargis
* Ehitised Palmse mõisa pargisEhitised Palmse mõisa pargis

Vaata ka
--------

* Lossipark

Viited
------

1. 1 2 3   (vaadatud 16.10.2014)

|  |  |
| --- | --- |
|  | Pildid, videod ja helifailid Commonsis: **Eesti mõisapargid** |
**Tarkuseraamat** on müütiline raamat eesti rahvuseeposes "Kalevipoeg".

Seda on mainitud eepose üheksateistkümnendas loos (Sarvik-taadi aheldus, Õnneaeg, Pidu ja Kalevi tarkusraamat, Sõjateated).

Kalevipoeg aheldas põrgus Sarviku, võttis kaasa tema varakambrist neli kotitäit kulda ja hõbedat ning naasis maa peale kuristiku koopasuu kaudu, kus teda Alevipoeg oli kolm nädalat oodanud.
Seejärel istuti sõpradega Lindanisas lustima, hõiskama ja mõdu jooma.

Lapu tark Varrak oli teejuhiks tulnud Lennuki tagasisõidul maailma otsast. Varrak oli selle tasuks peale kulla ja hõbeda küsinud:

Pane palgaks peale hinna,
Mis sul kodu kütke′essa
Seina küljes seisenekse!"
Kalevipoeg oli nõus ning Varrak käis nüüd tema kojas ringi ning leidiski midagi, mis oli seina küljes:

"Leidsin kirjalehekesi,
Raudakaanel raamatuda
Kindla ahelate kütkes.
Anna luba aruasja,
Vana kirja kaasa võtta!"
Lustiline Kalevipoeg ei teadnud aga, kuhu vana Kalev oma pika elu pärandusest tululikke tarkusi oli lasknud üles panna. Vastavalt varem antud lubadusele võis Varrak aheldatud kirjatöö kaasa võtta. Keegi ei teadnud, kus vastavad võtmed raamatu avamiseks on. Varrak teadis küll, kus võtmed, aga tark ei andnud seda teada. 
Vaatamata Sulevipoja ja Olevipoja manitsustele väärt raamatut mitte loovutada, jäi Kalevipoeg endale kindlaks. Aga raamatus oli sees:

Kallim veel kui kuld ja hõbe
Seisis kütkendatud kirjas
Vanaaegne vaba põli,
Meie meestepoege priius......

Viited
------

1. ↑  
Kalevipoeg. Üheksateistkümnes lugu

  


| * v
* r
Kalevipoeg |
| --- |
| Jumalad | 
Ilmarine **·** Uku **·** Pikker (Äike) **·** Vanaisa **·**  Vanemuine |
| Kangelased | 
Alevipoeg **·**  Linda **·** Kalev **·** Kalevipoeg (Sohni) **·** Olevipoeg **·** Sulevipoeg |
| Negatiivsed tegelaskujud | 
Paharet **·** Põrgu vanaeit **·** Sarvik **·**  Sorts  **·** Tuuslar **·** Vana Tühi |
| Ülejäänud tegelased | 
Hiiglaneitsi **·** Hiiglatark **·** Härjapõlvlane **·**  Ilmaneitsi **·** Kungla kuningas **·** Murueide tütred **·** Näkineiud **·**  Penilased **·** Põrgupiigad **·** Raudmehed **·** Saarepiiga **·** Saare taat **·** Salme **·**  Soome sepp **·** Vanamoor **·** Varrak (Lapu tark) **·**  Vetevaim **·**  Väike mees |
| Kohad | 
Harju (Arju) **·** Dagö **·** Emajõgi **·** Endla järv **·** Iru mägi **·** Ilmjärv (Nava) **·** Kalevala **·** Kikerpära soo **·** Kungla **·** Kääpa jõgi **·** Lavassaar **·** Lindanisa **·**  Lääne **·**  Laagna mägi **·** Pihkva **·** Peipsi järv **·** Põrgu **·** Raudoja **·** Soome **·**  Sädemesaar **·** Tori **·** Toompea **·** Dorpat **·** Turjamaa **·** Tütarsaared **·** Viru rand **·** Võhandu **·** Ülemiste järv |
| Loomad ja olendid | 
Irmi, Armi ja Mustukene **·** Kaaren **·** Kurjalased **·** Mardus  **·** Põhjakotkas **·**  Rõugutaja **·**  Siil **·** Siurulind **·**  Valaskala |
| Asjad või mõisted | 
Assamalla lahing **·** Iru ämm **·** Kuldkelluke **·** Küüntest kübar **·** Lennuk **·** Soome sild **·** Suur tamm **·** Tarkuseraamat **·** Võluvits |
| Muu | 
Friedrich Reinhold Kreutzwald **·** Friedrich Robert Faehlmann **·** Johan Lagos **·** Kalevipoja-õhtu **·** Pilteepos Kalevipoeg |
|  |
| --- |
|  |
| Medalikohad |
| Maailmameistrivõistlused |
| **Pronks** | 2015 | jäähoki |

**Jack Campbell** (sündinud 9. jaanuaril 1992 Port Huronis Michiganis) on USA jäähokimängija, kes mängib väravavahina NHL-i klubis Edmonton Oilers.

Aastatel 2010–2012 mängis ta Ontario Hockey League'i klubides Windsor Spitfires ja Sault Ste. Marie Greyhounds.

2010. aastal valis Dallas Stars ta NHL-i *draft* '​is 11. valikuna. Hooaja 2011/12 lõpus asus ta mängima American Hockey League'is (AHL) Starsi tütarklubis Texas Stars. NHL-is debüteeris ta 20. oktoobril 2013 mängus Anaheim Ducksi vastu, kuid see jäi tema ainsaks mänguks Dallas Starsi meeskonnas. Enam sai ta mänguaega Texas Starsis ja ECHL-i klubis Idaho Steelheads. 2014. aastal võitis ta Texas Starsiga Calder Cup'i.

2016. aasta juunis kaubeldi Campbell Dallas Starsist Los Angeles Kingsi. Aastatel 2016–2018 mängis ta põhiliselt AHL-is Kingsi tütarklubis Ontario Reigni. 2017. aastal valiti ta AHL-i tähtede mängule. 27. veebruaril 2018 sai ta mängus Vegas Golden Knightsi vastu kirja oma esimese võidu NHL-is. Esimese nullimängu tegi ta NHL-is sama aasta 11. oktoobril Montreal Canadiensi vastu. Enam hakkas Campbell NHL-is mänguaega saama hooajal 2018/19.

2020. aasta veebruaris kaubeldi Campbell Kingsist Toronto Maple Leafsi. 2020/21. hooaja põhiturniiril sai Campbell NHL-is kirja 17 võitu ja normaalajal vaid kolm kaotust (keskmiselt 2,15 väravat mängus, tõrjeprotsent 92,1%). Samal hooajal püstitas ta Maple Leafsi väravavahtide rekordi, kui saavutas võidu 11 mängus järjest. 2022. aastal valiti ta NHL-i tähtede mängule.

2022. aasta juulis sõlmis ta viieaastase lepingu Edmonton Oilersiga.

Aastatel 2009 ja 2010 tuli Campbell USA kuni 18-aastaste koondisega omavanuste maailmameistriks. 2010. aastal tuli ta lisaks USA kuni 20-aastaste koondisega juunioride maailmameistriks. Ta oli parima tõrjeprotsendiga väravavaht 2009. ja 2010. aasta kuni 18-aastaste maailmameistrivõistlustel ja 2011. aasta juunioride maailmameistrivõistlustel. USA jäähokikoondise koosseisus võitis Campbell 2015. aasta maailmameistrivõistlustel pronksmedali.

Viited
------

1. ↑  "Campbell, Clifford traded to Maple Leafs by Kings". nhl.com. 6.2.2020. Vaadatud 9.5.2022
2. ↑  "Oilers sign Jack Campbell to five-year, $25-million contract". *Sportsnet*. 13. juuli 2022. Vaadatud 13. juulil 2022.
3. ↑   (vaadatud 9.5.2022)

Välislingid
-----------

* Jack Campbell NHL.com lehel
* Jack Campbell hockeydb.com lehel

| * v
* r
Edmonton Oilers |
| --- |
| 
**Väravavahid**: Jack Campbell **·** Stuart Skinner **·** Mike Smith |
| 
**Kaitsjad**: Evan Bouchard **·** Philip Broberg **·** Cody Ceci **·** Vincent Desharnais **·** Mattias Ekholm **·** Oscar Klefbom **·** Brett Kulak **·** Ryan Murray **·** Darnell Nurse |
| 
**Ründajad**: Nick Bjugstad **·** Leon Draisaitl **·** Warren Foegele **·** Dylan Holloway **·** Zach Hyman **·** Mattias Janmark **·** Evander Kane **·** Klim Kostin **·** Connor McDavid **·** Ryan McLeod **·** Ryan Nugent-Hopkins **·** Derek Ryan **·** Devin Shore **·** Kailer Yamamoto |
| Jack Grealish |
| --- |
| Fail:Jack Grealish.webp |
| Medalikohad |
| Euroopa meistrivõistlused |
| **Hõbe** | 2020  |  |

**Jack Peter Grealish** (sündinud 10. septembril 1995 Birminghamis) on Inglismaa jalgpallur, kes mängib äärepoolkaitsja või ründava poolkaitsjana Premier League'i klubis Manchester City ja Inglismaa jalgpallikoondises.

2001. aastal liitus ta Aston Villa noorteakadeemiaga. Hooajal 2013–14 mängis ta laenul Inglismaa tugevuselt kolmanda liiga klubis Notts County. 2014. aasta mais debüteeris ta Aston Villa põhimeeskonnas ja jäi sinna mitmeks hooajaks. 2016 langes Aston Villa Premier League'ist välja. 2019 märtsis sai Grealish'ist Villa kapten. Grealish'i juhtimisel võitis Villa 10 mängu järjest, tänu millele tõusis Villa tagasi Premier League'i. Samal hooajal valiti Grealish Inglismaa esiliiga hooaja sümboolsesse koosseisu. Hooajal 2019–20 valiti ta Aston Villa hooaja parimaks mängijaks.

2021. aasta augustis sõlmis ta kuueaastase lepingu Manchester Cityga. City maksis tema eest 100 million naela, tehes Grealish'ist ajaloo kõige kallima Inglismaa jalgpalluri.

Ta mängis Iirimaa noortekoondistes, seejärel Inglismaa kuni 21-aastaste koondises. Inglismaa jalgpallikoondises tegi ta debüüdi 8. septembril 2020 UEFA Rahvuste Liiga mängus Taani vastu. 2021. aastal saavutas ta Inglismaa koondisega Euroopa meistrivõistlustel teise koha.

Välislingid
-----------

 Jack Grealish – pildid, videod ja helifailid Wikimedia Commonsis
* Profiil Aston Villa kodulehel

*Kaldkiri*

| * v
* r
Manchester City FC mängijad  –  Premier League |
| --- |
| 

* 2 Walker
* 3 Dias
* 4 Phillips
* 5 Stones
* 6 Aké
* 8 Gündoğan
* 9 Haaland
* 10 Grealish
* 14 Laporte
* 16 Rodri
* 17 De Bruyne
* 18 Ortega
* 19 Álvarez
* 20 Silva
* 21 Gómez
* 25 Akanji
* 26 Mahrez
* 31 Ederson
* 32 Perrone
* 33 Carson
* 47 Foden
* 80 Palmer
* 82 Lewis
* Treener: Guardiola

 |

| * v
* r
Inglismaa koondis  –  UEFA Euro 2020 |
| --- |
| 

* 1 Pickford
* 2 Walker
* 3 Shaw
* 4 Rice
* 5 Stones
* 6 Maguire
* 7 Grealish
* 8 J. Henderson
* 9 Kane (c)
* 10 Sterling
* 11 Rashford
* 12 Trippier
* 13 D. Henderson
* 14 Phillips
* 15 Mings
* 16 Coady
* 17 Sancho
* 18 Calvert-Lewin
* 19 Mount
* 20 Foden
* 21 Chilwell
* 22 White
* 23 Johnstone
* 24 James
* 25 Saka
* 26 Bellingham
* Treener: Southgate

 | Inglismaa |
Maailmakaart "Tabula Rogeriana" (pööratud), koostatud al-Idrīsī 1154. aasta atlase järgi
**Abū ‘Abdullāh Muḩammad al-Idrīsī** (araabia keeles أبو عبد الله محمد الإدريسي; umbes 1100 – 1165 või 1166) oli Araabia kartograaf, geograaf, egüptoloog. Al-Idrīsī oli väidetavalt prohvet Muḩammadi järeltulija.

Ta töötas Sitsiilia kuninga Roger II juures, kellele ta koostas 1154. aastal maailma kaardi ja selle kommentaarid nime "Geograafia" all. Kaardil ja raamatus on mainitud ka kohanimesid, mis võivad olla seotud Eestiga. Näiteks peetakse nime QLWRY Tallinna toonase nimekuju Kolõvan tõlgenduseks ja seega esimeseks Tallinna mainimiseks. Seda oletab näiteks Lennart Meri raamatus "Hõbevalge", ehkki tähed sobivad hoopis paremini Kallaverega. Nime *Anhel* seotakse mõnikord Hanilaga.

Al-Idrīsī koostas maailmakaardi sekundaarsete allikate baasil, mistõttu tema teoses leidub ohtralt vigu. Seetõttu ei saa ka täie kindlusega öelda, kas mõne kohanime seostamine Eestiga on õigustatud või mitte.
**Kontradiktoorsus** on teatud tüüpi suhe kahe propositsiooni, otsustuse või väite vahel. 
Kui antud kahe propositsiooni puhul on loogiliselt võimatu, et mõlemad propositsioonid oleksid tõesed, ja on loogiliselt võimatu, et mõlemad propositsioonid oleksid väärad, siis me ütleme, et need propositsioonid on teineteisega **kontradiktoorsed**. Näiteks propositsioonid "Maa on kerakujuline" ja "Maa ei ole kerakujuline" on teineteisega kontradiktoorsed.

Definitsioonist järeldub, et teineteisega kontradiktoorsetest propositsioonidest on igal juhul tõene üks ja ainult üks. Seda võiks väljendada nii: on loogiliselt paratamatu, et üks nendest propositsioonidest on tõene ja teine väär. Propositsioon "Üks kahest propositsioonist on tõene ja teine väär" on kontradiktoorne propositsiooniga "Mõlemad propositsioonid on tõesed või mõlemad propositsioonid on väärad". Propositsioon on loogiliselt paratamatu siis ja ainult siis, kui propositsiooniga kontradiktoorne propositsioon on loogiliselt võimatu.

Kaks propositsiooni on teineteisega kontradiktoorsed siis ja ainult siis, kui on loogiliselt paratamatu, et üks nendest propositsioonidest on tõene ja teine väär.

On olemas üks ja ainult üks propositsioon, mis on antud propositsiooniga kontradiktoorne.

Teineteisega kontradiktoorseid propositsioone nimetatakse sageli teineteise eitusteks.

Kahest teineteisega kontradiktoorsest propositsioonist koosnev kogum on vastuoluline.

Kahest propositsioonist koosnevasse vastuolulisse kogumisse kuuluvad propositsioonid ei pruugi olla teineteisega kontradiktoorsed. Võtame näiteks "Margus on üle kahe meetri pikk" ja "Margus on alla kahe meetri pikk".

Vaata ka
--------

* kontraarsus
* vastuolulisus
Jack Root
**Jack Root** (26. mai 1876 – 10. juuni 1963) oli USA profipoksija, esimene poolraskekaalu maailmameister.

Sündinud Böömimaal, emigreerus koos vanematega kolmeaastaselt Chicagosse. 1897. aastal hakkas elukutseliseks poksijaks. Teda treenis keskkaalu maailmameister Tommy Ryan.

Jack Root võitis endast suuremaid vastaseid, kuid sellegipoolest ei sobinud ta raskekaalu. Tema mänedžer Lou Houseman rajas 1903. aastal poolraskekaalu kategooria (kuni 80 kg). Esimeses uue kaalukategooria matšis võitis Root Kid McKoyd. Kuid juba samal aastal kaotas ta tiitli George Gardnerile. Nimetatud matš on ka esimene filmitud poolraskekaalu matš.

Järgmine tiitlimatš toimus 3. juulil 1905 Renos, kus Root kaotas kaasmaalasele Marvin Hartile 12. raundis nokaudiga.

On andmeid, Jack root oli esimene, kes korraldas raadioülekande poksimatsist.

Pärast poksijakarjääri tegeles Jack Root kinnisvaraäriga.

Viited
------

1. ↑  Video YouTube'is
2. ↑  "Desert Saloons and Sport Gambling".

Välislingid
-----------

* Sissekanne saidil Cyber Boxing Zone
* Jack Root saidil BoxRec
Jack Cork 2015. aastal Swansea City särgis
**Jack Frank Porteous Cork** (sündinud 25. juunil 1989 Carshaltonis) on Inglismaa jalgpallur, kes mängib poolkaitsjana Inglismaa esiliigaklubis Burnley.

Cork liitus üheksa-aastaselt Chelsea noorteakadeemiaga ning mängis klubi noortevõistkondades, kuid klubi põhimeeskonnas tal debüüti teha ei õnnestunud. Aastatel 2006–2011 oli ta laenul kokku kuues Inglismaa klubis: Bournemouth, Scunthorpe United, Southampton, Watford, Coventry City ja Burnley. Premier League'is tegi ta debüüdi 9. veebruaril 2010 mängus Fulhami vastu. Esimese värava Inglismaa kõrgliigas lõi ta hooaja viimases mängus 9. mail 2010 Tottenham Hotspuri vastu. Burnley lõpetas hooaja 18. kohaga ja langes esiliigasse. Ka järgmise hooaja veetis ta Burnleys laenul.

7. juulil 2011 sõlmis ta lepingu esiliigaklubiga Southampton. Hooajal 2011–12 oli ta ainus Southamptoni mängija, kes tegi kaasa kõigis liiga 38 mängus. Southampton lõpetas hooaja teise kohaga ja pääses kõrgliigasse. Southamptoni meeskonnas mängis ta Premier League'is järgmised kaks ja pool hooaega. 2015. aasta jaanuaris sõlmis ta lepingu teise Premier League'i klubi, Swansea Cityga. Burnleys mängib ta alates hooajast 2017–18.

Cork kuulus 2012. aasta suveolümpiamängude jalgpalliturniiril Suurbritannia olümpiakoondisse. Debüüdi Inglismaa jalgpallikoondises tegi ta 10. novembril 2017 sõprusmängus Saksamaa vastu.

Viited
------

1. ↑  "Saints sign Jack Cork". Southampton F.C. 7.7.2011. Vaadatud 6.12.2018
2. ↑  "Jack Cork: Swansea City finalise signing of Southampton midfielder". BBC Sport. 30.1.2015. Vaadatud 6.12.2018
3. ↑  "Cork: It's Great To Be Back!". Burnley F.C. 11.7.2017. Vaadatud 6.12.2018

Välislingid
-----------

 Jack Cork – pildid, videod ja helifailid Wikimedia Commonsis
* Profiil Burnley F.C. kodulehel
Ants Viirmaa
**Ants Viirmaa** (kuni 1935 **Hans Viirmann**, 10. mai 1897 Kastre mõis, Kastre-Võnnu vald, Tartumaa – 21. aprill 1942 Sevurallag) oli eesti poliitik, kaitseliitlane ja Isamaaliidu liige.

Elulugu
-------

Ants Viirmaa kolis Türile oma vanemate Jaani ja Emiiliega 1901. aastal. 

Tal oli naine Salme (Mölder) ja lapsed Maret, Sirje-Reet ja Jaan-Ants. NKVD arreteeris ja küüditas Viirmaa perekonna koos tuhandete teistega 1941. aasta 14. juunil. Ta eraldati perest ja viidi Sverdlovski oblastisse metsatöölaagrisse, kus ta maha lasti. Naine lastega saadeti Tomski oblastisse Tšainski rajooni Kolominskije Grivõ külla.

### Hariduskäik

Õppis Türi kihelkonnakoolis ja Tartu Aleksandri gümnaasiumis. Aastatel 1916–1918 õppis Tartu Ülikoolis arstiteadust, seejärel oli aastatel 1919–1920 Tondi sõjakooli lipnik.

Aastatel 1921–1926 õppis taas Tartu Ülikoolis, seekord majandusteaduskonnas kaubandust.

Oli Eesti Üliõpilaste Seltsi vilistlane.

### Töö ja ühiskondlik tegevus

Viirmaa osales Vabadussõjas ning tegutses Kaitseliidus ja Järva kaitsepataljonis, asutas Türi malevkonna ja oli selle esimene pealik, lisaks kuulus veel mitme seltsi nõukogusse. 

* 1932–1934 töötas ajalehes Postimees
* 1935–1940 Türi linnapea ja linnavanem
* 1936 Türi majandusgümnaasiumi õpetaja kohustetäitja majandusteaduse alal

Tunnustus
---------

* 1939 – Eesti Punase Risti V klassi teenetemärk

Viited
------

1. 1 2 3  Kaarel Aluoja (11.6.2005). "Linnapea lapsed päästis lastekodust tädi". *Järva Teataja*. Vaadatud 10.5.2017.
2. ↑  "Eesti ohvitserid 1918-1940". *Ohvitseride andmekogu*. Vaadatud 10.5.2017.
3. ↑  "Hans / Ants Viirmaa (Wierman)". *geni.ee*. Vaadatud 10.5.2017.
4. ↑  Türi uudiseid. Järva Teataja (1926-1944), nr. 89, 2 august 1940
5. ↑  "Ringi ümber kodumaa : Türilt". *Postimees*. 11.9.1936.
6. ↑  "Teenetemärkide kavalerid". *Eesti Vabariigi teenetemärgid*. Vaadatud 10.5.2017.[*alaline kõdulink*]

Välislingid
-----------

* TÜ üliõpilased
**John Edward London** (ka **Jack London**; 13. jaanuar 1905 Guyana – 2. mai 1966) oli Suurbritannia kergejõustiklane, kes võistles peamiselt 100 meetri jooksus. 1928. aasta suveolümpiamängudel Amsterdamis võitis ta hõbe- ja pronksmedali, saades Briti esimeseks mustanahaliseks olümpiamedalistiks.

1930. aastal katkestas Londoni karjääri jalavigastus. Ta esindas küll Inglismaad 1931. aastal toimunud maavõistlusel Saksamaaga, kuid 1932. aasta olümpiamängudele teda enam ei valitud. Hiljem tegutses ta pianistina ning oli uksehoidja St Pancrase hospidalis Londonis. 1948. aastal avaldas ta ajakirjanik Joe Binksiga kahasse kirjutatud raamatu "How to Win on Track and Field" ("Kuidas jooksurajal võita"), mis ei olnud eriti edukas.

Viited
------

1. ↑  Moving the Goalposts: A History of Sport and Society Since 1945, Martin Polley, Routledge, 1998, ISBN 0415142164

Kirjandus
---------

* Martin Polley, "London, John Edward (1905–1966)" Oxford Dictionary of National Biography, Oxford University Press, May 2012 (vaadatud 7. augustil 2012)

Välislingid
-----------

* London at the 1928 Olympics
* London at the 1928 Olympics
* London at the 1928 Olympics
* Jack London (kergejõustiklane) veebisaidil Olympedia Muuda Vikiandmetes
**"Lofsöngur"** (islandi keeles 'Ülistuslaul') ehk **"Ó Guð vors lands"** ('Oo, meie maa Jumal') on Islandi riigihümn.

Sõnad kirjutas Matthías Jochumsson ja muusika Sveinbjörn Sveinbjörnsson. Kuigi laulus on algselt kolm salmi, lauldakse ainult esimest.

Hümni sõnad
-----------

Ó, guð vors lands! Ó, lands vors guð!  

Vér lofum þitt heilaga, heilaga nafn!  

Úr sólkerfum himnanna hnýta þér krans  

þínir herskarar, tímanna safn.  

Fyrir þér er einn dagur sem þúsund ár,  

og þúsund ár dagur, ei meir;  

eitt eilífðar smáblóm með titrandi tár,  

sem tilbiður guð sinn og deyr.  

Íslands þúsund ár,  

Íslands þúsund ár!  

eitt eilífðar smáblóm með titrandi tár,  

sem tilbiður guð sinn og deyr.  
  

Ó guð, ó guð! Vér föllum fram  

og fórnum þér brennandi, brennandi sál,  

guð faðir, vor drottinn frá kyni til kyns,  

og vér kvökum vort helgasta mál.  

Vér kvökum og þökkum í þúsund ár,  

því þú ert vort einasta skjól.  

Vér kvökum og þökkum með titrandi tár,  

því þú tilbjóst vort forlagahjól.  

Íslands þúsund ár,  

Íslands þúsund ár!  

Voru morgunsins húmköldu, hrynjandi tár,  

sem hitna við skínandi sól.  
  

Ó, guð vors lands! Ó, lands vors guð!  

Vér lifum sem blaktandi, blaktandi strá.  

Vér deyjum, ef þú ert ei ljós það og líf,  

sem að lyftir oss duftinu frá.  

Ó, vert þú hvern morgun vort ljúfasta líf,  

vor leiðtogi í daganna þraut  

og á kvöldin vor himneska hvíld og vor hlíf  

og vor hertogi á þjóðlífsins braut.  

Íslands þúsund ár,  

Íslands þúsund ár!  

verði gróandi þjóðlíf með þverrandi tár,  

sem þroskast á guðsríkis braut.

Välislingid
-----------

* Islandi riigihümn
**Ants Tauts** (22. juulil 1936 Tõrva – 5. november 2004 Tallinn) oli eesti matemaatik.

Ta lõpetas 1960. aastal Tartu Riikliku Ülikooli matemaatika-loodusteaduskonna matemaatika osakonna.

Ta oli üks vähestest eesti matemaatikutest, kes on tundnud huvi intuitsionistliku loogika vastu. Matemaatikadoktor.

Tartu Ülikoolis oli ta üks algebraist Jaak Hioni õpilasi. Sai preemia üliõpilastööde konkursil. Hiljem töötas seal õppejõuna. On töötanud ka TÜ Füüsika Instituudis, Küberneetika Instituudis ja Eesti Energeetika Instituudis.

Tauts on olnud Eesti Matemaatika Seltsi, Šveitsi Kultuuriseltsi ja struktuurisemiootika uurimisrühma juhatuse liige.

Viited
------

1. ↑  "Arhiivikoopia". Originaali arhiivikoopia seisuga 27. september 2013. Vaadatud 24. septembril 2013.`{{netiviide}}`: CS1 hooldus: arhiivikoopia kasutusel pealkirjana (link)
2. ↑  Ants Tauts. 1992. *Infinitive formulae in intuitionistic kogic of higher order*. Tartu.

Publikatsioone
--------------

* 2002. *Upgrating the maximum principle for nonzero-sum games*. – Proc. Estonian Acad. Sci. Phys. Math. 51, 3 160-166.
* 2004. *Optimization problems with points of discontinuity and discrete arguments*. – Proc. Estonian Acad. Sci. Phys. Math. 53, 3 177-185.
Levan Gatšetšiladze
**Levan Gatšetšiladze** (ლევან გაჩეჩილაძე; sündinud 20. juulil 1964) on Gruusia poliitik ja ärimees. 2008. aasta presidendivalimistel oli ta Mihheil Saakašvili peamine vastaskandidaat, kogudes ametlikel andmetel umbes 27% häältest.

Gatšetšiladze on edukas veinikaupmees, valitud 1999. aastal Gruusia aasta ärimeheks.

Gatšetšiladze valiti esmakordselt parlamenti 1999. aastal tollal Eduard Ševardnadze võimuparteina tegutsenud Gruusia Kodanike Liidu nimekirjas. Ta juhtis ka tollal samasse parteisse kuulunud Mihheil Saakašvili valimiskampaaniat.

2001. aastal lõi Gatšetšiladze koos kaaslastega võimuparteist lahku ning osales erakonna Uued Parempoolsed moodustamisel. Partei juhiks sai Davith Gamkrelidze. 2003. aasta lõpus lõi ta uuest erakonnast lahku, sest parteijuhid ei olnud nõus toetama Saakašvili juhitud roosirevolutsiooni.

2004. aastal valiti Gatšetšiladze parlamenti tagasi ja hoidis madalat profiili kuni 2007. aasta sügisel lahvatanud opositsiooni meeleavalduste puhkemiseni. Sõltumatu parlamendiliige Gatšetšiladze liitus opositsiooniga, nõudis president Saakašvili tagasiastumist ja kuulutas välja näljastreigi. Detsembris sai temast üheksa opositsioonierakonna kompromisskandidaat erakorralistel presidendivalimistel.

Presidendikandidaadina lubas ta presidendi ametiposti kaotada ja avaldas toetust konstitutsioonilisele monarhiale.

2009. aasta suvel asutas opositsioonilise, algselt "apoliitilise" liikumise Kaitse Gruusiat ja asus seda juhtima.

2010. aastal osales Gruusia Partei moodustamises.

Isiklikku
---------

Tema vend Giorgi Gatšetšiladze (hüüdnimega Utsnobi – 'võõras') on Gruusias tuntud poplaulja.

Abielus, kolm last.
|  |
| --- |
|  |
| Medalikohad |
| Aafrika rahvaste karikavõistlused |
| **Hõbe** | 2010 |  |
| **Pronks** | 2008 |  |

**Anthony Gildas Kofi Annan** (sündinud 21. juulil 1986 Accras) on Ghana jalgpallur, kes mängib poolkaitsjana Soome kõrgliiga Veikkausliiga klubis Turu Inter.

Ta alustas klubikarjääri Ghanas. 2007. aastal liitus Norra kõrgliiga klubiga IK Start. Norra meistriks tuli ta 2008. aastal Stabækiga ning 2009. ja 2010. aastal Rosenborgiga. 2010. aasta hooajal valiti ta Norra kõrgliiga hooaja parimaks mängijaks.

2011. aasta jaanuaris liitus ta Saksamaa kõrgliiga klubiga Schalke 04. Hooajal 2011–12 mängis ta laenul Hollandi kõrgliiga klubis Vitesse ja hooajal 2012–13 Hispaania kõrgliiga klubis Osasuna.

2014. aastal mängis ta HJK-i ridades esmakordselt Soome kõrgliigas, tulles samal hooajal klubiga Soome meistriks. 2015. aastal mängis ta Saksamaa esiliiga klubis TSV 1860 München ja hooaja teises pooles taas Stabækis. Aastatel 2016–2018 mängis ta jällegi HJK-s ning tuli 2017. ja 2018. aastal klubiga Soome meistriks. Hooaja 2018–19 teises pooles mängis ta Iisraeli kõrgliiga klubis Jeruusalemma Beitar, misjärel naasis Soome kõrgliigasse, liitudes Turu Interiga.

Ghana jalgpallikoondises debüteeris Annan 2007. aasta märtsis. Koondisekarjääri esimese värava lõi ta 15. novembril 2009 MM-i valikmängus Mali vastu. Ta on kuulunud Ghana koondisse 2010. aasta maailmameistrivõistlustel ja neljadel Aafrika rahvaste karikavõistlustel.

Saavutused
----------

Stabæk
* Norra meister: 2008

Rosenborg
* Norra meister: 2009, 2010
* Superfinalen: 2010

Schalke 04
* DFB-Pokal: 2010–11
* DFL-Supercup: 2011

HJK Helsinki
* Veikkausliiga: 2014, 2017, 2018
* Suomen Cup: 2014, 2016–17

| * v
* r
Ghana koondis  –  2010. aasta jalgpalli maailmameistrivõistlused |
| --- |
| 

* 1 Agyei
* 2 Sarpei
* 3 Gyan
* 4 Pantsil
* 5 Mensah (c)
* 6 Annan
* 7 Inkoom
* 8 Jonathan
* 9 D. Boateng
* 10 Appiah
* 11 Muntari
* 12 Tagoe
* 13 A. Ayew
* 14 Amoah
* 15 Vorsah
* 16 Ahorlu
* 17 I. Ayew
* 18 Adiyiah
* 19 Addy
* 20 Quincy
* 21 Asamoah
* 22 Kingson
* 23 Prince
* Treener: Rajevac

 | Ghana |
**Kohvikute päev** on mingis asulas, piirkonnas või suurema linna asumis korraldatav päev, mille käigus eraisikud peavad oma kodus või õues ajutisi kohvikuid, pakkudes külalistele tasulist söögi- ja joogipoolist. Mõnel pool võib kohvikute päev olla iga-aastane, teisal on see pigem ühekordne üritus.

Eestis said kohvikute päevad alguse Kärdlast 2007. aastal. Kärdla inimesi on juba ammust ajast kutsutud kohvilähkriteks. **Kohvilähkrite** nime pookisid Kärdla rahvale külge naaberkülade inimesed. Nad võtsid kodust kaugemale tööle minnes lähkriga hapupiima või kalja kaasa ja naersid vabrikurahvast, kelle igapäevaseks joogipooliseks peeti kohvi.

Eestis on kohvikute päevi korraldatud näiteks Arukülas, Elvas, Haapsalus, Keilas, Kiiul, Kärdlas, Peetris, Põltsamaal, Sauel, Setumaal, Soomaal, Tõrvas ja Türil, Tallinnas aga Uues Maailmas Uue Maailma päevade raames ning Kalamajas Kalamaja päevade raames.

Raasiku vallavanem Aare Ets avab Aruküla kohvikutepäeva esimeste kohviveski pööretega. Sarnaselt avatakse kohvikutepäev traditsiooniliselt ka Kärdlas, kus esimeseks jahvatajaks on linnapea
Männi kohvik avati Aruküla kohvikutepäeval 2013 Männiku tee 11 koduaias

Välislingid
-----------

* Video Aruküla kohvikutepäevast 2013
* Kärdla kohvikutepäeva koduleht
* Video Kärdla kohvikutepäevast 2012